Egy operatőrt is megtámadott a Bajnaira vadászó bohóc – PestiSrácok
Fura egy bohóc ez, mert a tömegben még jól esett neki, hogy filmezik, de amikor a hatvani tévé egyik munkatársa hazáig követte, akkor már rátámadt az őt filmezőre is. – írja a Hír24.
Egy bohóc várta Bajnai Gordont Hatvanban, az Együtt utána közleményt adott ki, amiben felszólítják „Orbán Viktort és pártját, hogy vessen gátat a negatív kampányuk miatt elszabadult indulatoknak”, ugyanis a „bohócnak öltözött ellentüntetők azóta állandó szereplői az ellentüntetéseknek, amióta a Fidesz udvari civilszervezeteként működő CÖF ilyen figurákkal illusztrált kampányanyagokat – plakátokat, füzeteket – jelentetett meg.” – emlékeztet a Hír24.
Előkerült több videó is a bohócról, aki meglepően skizofrén módon reagál a kamerára, a tömegben, az ellentüntetők gyűrűjében még vidáman integetett, kereste az emberek és kamera társaságát, azonban amikor a 60 TV Online munkatársa hazáig kísérte őt, akkor már átment agresszívba és rátámadt az őt filmezőre.
Tegnap a Blikk írta meg, hogy egy bohócruhás férfi kelt birokra Bajnai Gordon testőrével. Az Együtt-PM vezetője hatvani lakossági fórumára érkezett, amikor egy bohócruhába öltözött férfi fenyegetően közel ment hozzá, ezért a biztonsági embernek kellett távol tartania őt a politikustól. A Blikk információi szerint a bohóc nem hagyta finoman eltessékelni magát Bajnai mellől, huzakodni kezdtek, s megkarmolta a testőr nyakát. Mivel a bohóc figurája először a Civil Összefogás Fórum kampányplakátjain jelent meg baloldali politikusok között ezért a sajtó megereste a CÖF-öt, hogy ők szervezték-e az ellentüntetést, az ő aktivistájuk-e a bohóc.
Bajnai nyugod léptekkel sétált, mialatt testőre a támadóval küzdött Fotó: Blikk
– Semmi közünk az incidenshez – mondta dr. Csizmadia László a Blikknek. – Nem mi szerveztük az ellendemonstrációt, nem is szervezünk ilyeneket. Az erőszak sem a mi eszközünk, elítéljük az ilyen megnyilvánulásokat.
Forrás: Hír24., Blikk
Kapcsolódó témák2014-es választásBajnaiBajnai GordonCÖFválasztás 2014
szőlősi sándorné
2014-02-11 at 10:34
provokáció,ezt a hülye is tudja,akár a reistág felgyujtása .